ได้มาลองร้านนอกอาณาเขตออฟฟิศบ้าง วันนี้มาที่โอมุ สาขา park lane เอกมัย ร้านให้บรรยากาศสบายๆ ดูเหมาะกับครอบครัวที่มีเด็ก และวันนั้นก็มีคุณแม่ๆ พาลูกๆ มาทานกันเยอะมาก 

เมนูหน้าตาคล้ายๆ coco ichibanya คือมีให้เลือกว่าจะเอาข้าวห่อไข่หน้าอะไร ซอสแบบไหน ท๊อปปิ้งอะไร เนื่องจากมาครั้งแรกก็เลือกเมนูแนะนำ เป็นข้าวห่อไข่ซอสแกงกะหรี่หน้ารวมชีส เพิ่ม 50 บาทก็จะได้สลัดและเครื่องดื่ม ก็จะอิ่มพอดีๆ 

ถ้าสั่งเป็นซอสแกงกะหรี่ ข้าวข้างในจะเป็นข้าวผัดเนย แต่ถ้าเป็นซอสครีม ข้าวข้างในก็จะเป็นข้าวผัดซอสมะเขือเทศ

ส่วนตัวคิดว่าอาหารหน้าตาดี แต่รสชาติก็เฉยๆ แกงกะหรี่ออกจะจืดไปซักหน่อย แต่ปริมาณกำลังดี (ลดข้าว) ไม่อิ่มตื้แน่นท้องเหมือนกินโคโค่ แต่สลัดก็อร่อยดีค่ะ ราคาพร้อมเครื่องดื่มก็คนละ 250++ ขึ้นไป